Source: http://www.roznava.sk/sk/--16-4171-verejna-vyhlaska---polne-cesty
Timestamp: 2013-05-25 02:26:58+00:00

Document:
Mesto ROŽŇAVA | oficiálne stránky mesta | Novinky | Verejná vyhláška - Poľné cesty
Verejná vyhláška - Poľné cestyspäť
Mestský úrad - odbor výstavby, územného plánovania,
Šafárikova 29, 048 01 Rožňava Číslo: 2890/2012-33868-VYST V Rožňave dňa 02.07.2012
Mesto Rožňava ako príslušný špeciálny stavebný úrad vydal dňa 7.6.2010 pod č. 1270/2010-03 stavebníkovi Ministerstvo pôdohospodárstva SR v zastúpení Obvodným pozemkovým úradom Rožňava, Šafárikova 71, 048 01 Rožňava (ďalej len „stavebník“) stavebné povolenie pre stavbu pozemných komunikácií „PPÚ Rožňava – Plán verejných a spoločných zariadení a opatrení – Poľné cesty“, stavebné objekty SO 01 „Cesta C17“ a SO 02 „Cesta C19“ (ďalej len „stavba“), ktoré nadobudlo právoplatnosť a vykonateľnosť dňa 17.7.2010. Mesto Rožňava ako príslušný správny orgán podľa § 5 a § 13 ods. 5 zákona č. 369/1990 Zb. o obecnom zriadení v znení neskorších predpisov a ako príslušný špeciálny stavebný úrad podľa § 3a ods. 4 zákona č. 135/1961 Zb. o pozemných komunikáciách v znení neskorších predpisov (cestný zákon), v nadväznosti na § 120 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“), v zmysle § 67 ods. 2 a § 69 stavebného zákona, na základe žiadosti stavebníka
predlžuje platnosť uvedeného stavebného povolenia do 31.12.2014
a zároveň mení podmienku č. 27 stavebného povolenia, t. j. mení termín ukončenia stavby, nový termín ukončenia stavby je 12/2014. O d ô v o d n e n i e
Z dôvodu, že stavebné práce na stavbe „PPÚ Rožňava – Plán verejných a spoločných zariadení a opatrení – Poľné cesty“ neboli zahájené stavebník podal na tunajšom stavebnom úrade žiadosť o predĺženie platnosti vydaného stavebného povolenia a zároveň požiadal o predĺženie termínu ukončenia stavby. Stavebník naďalej túto stavbu plánuje realizovať.
Špeciálny stavebný úrad oznámil v súlade s § 61 ods. 1 stavebného zákona začatie konania o predĺžení platnosti stavebného povolenia a termínu ukončenia stavby listom dňa 1.6.2012 pod č. 2890/2012-31602-VYST všetkým účastníkom konania a dotknutým orgánom a súčasne v zmysle § 61 ods. 2 stavebného zákona upustil od miestneho zisťovania.
Špeciálny stavebný úrad začatie konania o predĺžení platnosti stavebného povolenia a termínu ukončenia stavby oznámil v súlade s § 61 ods. 4 aj verejnou vyhláškou, vzhľadom na rozsiahlu stavbu s veľkým počtom účastníkov konania. Podľa § 26 ods. 2 správneho poriadku toto oznámenie bolo vyvesené na úradnej tabuli mesta dňa 5.6.2012, zvesené dňa 25.6.2012. Účastníci konania mohli svoje námietky a pripomienky uplatniť do 7 pracovných dní odo dňa doručenia oznámenia. V rovnakej lehote mohli oznámiť svoje stanoviská dotknuté orgány, ktoré boli upozornené, že v opačnom prípade sa má za to, že ich stanoviská sú kladné. Do podkladov rozhodnutia bolo možné nahliadnuť na tunajšom úrade v Rožňave. Špeciálny stavebný úrad v priebehu konania nezistil dôvody, ktoré by bránili predĺženiu platnosti stavebného povolenia a predĺženiu termínu ukončenia stavby preto rozhodol tak, ako je uvedené vo výrokovej časti tohto rozhodnutia. P o u č e n i e
Proti tomuto rozhodnutiu je možné podať odvolanie v lehote 15 dní odo dňa oznámenia rozhodnutia na Mestský úrad v Rožňave, Šafárikova 29, 048 01 Rožňava. Včas podané odvolanie má odkladný účinok.
Toto rozhodnutie možno preskúmať súdom až po vyčerpaní riadneho opravného prostriedku.
Ing. František Porubán vedúci odboru
Vyvesené na úradnej tabuli MsÚ Rožňava dňa: 04.07.2012
Vybavuje: Alena Šikúrová, tel. 058-7773278
alena.sikurova@roznava.sk
© Mesto Rožňava, 9. 7. 2012 Alena Šikúrová, Odbor výstavby, ÚP, ŽP a PK, Mestský úrad v Rožňave
Programová rada Zóny M (2115x)
Poradovníky pre prideľovanie bytov vo vlastníctve mesta (1154x)
Pozvánka na zasadnutie MZ (1131x)
Prijímanie sťažností, podnetov, návrhov v mesiaci APRÍL 2013 (1114x)
Oznámenie o voľnom prac. mieste (1051x)
Oznámenie o voľnom prac. mieste (662x)
Rožňava - mesto železorudného baníctva (632x)

References: § 5
 § 13
 § 3
 § 120
 § 67
 § 69
 § 61
 § 61
 § 61
 § 26